Държавен вестник, бр. 40, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  40
(3) Местните инициативни рибарски групи и 
МИГ могат да припокриват своя териториален 
обхват и членове, както и да поделят наличните 
технически ресурси и работни помещения при 
спазване на следните изисквания:
1. всяка група трябва да разработи поотдел-
но стратегията си, като МИРГ ще разработват 
стратегиите си съгласно Приоритетна ос № 4 
„Устойчиво развитие на рибарските области“ 
от ОПРСР, а МИГ ще разработват стратегиите 
си съгласно Приоритетна ос №  4 – ЛИДЕР на 
ПРСР 2007 – 2013 г. и съответното приложимо 
законодателство за усвояването на средства по 
двете програми; 
2. при разработване на стратегиите по ал. 3, 
т. 1 МИРГ и МИГ трябва да гарантират, че 
стратегиите за местно развитие взаимно до-
пълват своите цели, както и да се информират 
за изработените стратегии и тяхното прилагане 
на съответната територия;
3. да имат отделни управителни съвети, 
комисии за оценка на проекти и отделни счето-
водни системи за оценяването и прилагането на 
всяка една от стратегиите на двата вида групи.
Раздел ІI
Местна стратегия за развитие
Чл. 24. (1) Местната инициативна рибарска 
група отговаря за изготвянето и прилагането 
на ясна местна стратегия за развитие на РО, 
с която кандидатства пред ИАРА и която е 
неделима част от заявлението за признаване 
на МИРГ съгласно приложение № 6 от тази 
наредба.
(2) Максималният бюджет на една местна 
стратегия за развитие не може да надвишава 
левовата равностойност на 3 600 000 евро, от 
които 75 на сто се осигуряват от ЕФР и 25 
на сто от държавния бюджет на Република 
България.
(3) Бюджетът по ал. 2 на одобрена местна 
стратегия за развитие може да бъде увели-
чен само в случай че в одобрените от ИАРА 
местни стратегии за развитие не е заложен 
максималният бюджет от 3 600 000 евро и/или 
са признати по-малко от четири МИРГ, при 
обоснована актуализация за включване на нови 
мерки и/или дейности в местната стратегия за 
развитие. Актуализацията на местната страте-
гия за развитие е допустима след изтичане на 
първата година от нейното одобрение от ИАРА.
(4) За актуализиране на местната страте-
гия за развитие в случаите по ал. 3 МИРГ 
изпраща в писмен вид подробна обосновка до 
ИАРА – София, за необходимостта от нейното 
актуализиране. Изпълнителният директор на 
ИАРА със заповед писмено одобрява/отхвърля 
искането за актуализиране на местната стратегия 
за развитие съгласно условията и реда на чл. 35.
(5) Допълнителното съфинансиране към 
бюджета на местната стратегия за развитие е 
в размер на поне 10 на сто от стойността на 
стратегията, които средства са извън макси-
малния бюджет от 3 600 000 евро на местната 
стратегия за развитие и се осигуряват от дела 
на частното съфинансиране по проектите, реа-
лизирани чрез местната стратегия за развитие.
(6) В местната стратегия за развитие може 
да се включват местни проектни предложе-
ния по мерки от Регламент на Съвета (ЕO) 
№ 1198/2006 за Европейския фонд за рибар-
ство, с изключение на мерките от чл. 23 и 24 
от Регламент на Съвета (ЕO) № 1198/2006 за 
Европейския фонд за рибарство.
(7) При кандидатстване по реда на тази 
наредба с местни проектни предложения по 
мерки от другите приоритетни оси от ОПРСР 
реализирането на дейностите по тях имат за 
цел допринасяне за постигане на целите на 
мерките от другите приоритетни оси на ОПРСР. 
(8) При кандидатстване по реда на тази 
наредба с местни проектни предложения по 
мерки от другите приоритетни оси от ОПРСР се 
спазват условията за отпускане на безвъзмездна 
финансова помощ и размерът на финансовото 
участие за проектно предложение от наредбите 
за съответната мярка, като е необходимо да 
се предостави обосновано искане за тяхното 
изпълнение пред ИАРА. Стартирането на из-
пълнението на проектните предложения по 
реда на тази алинея започва след получаване 
на писмено одобрение от ИАРА. 
(9) Проектно предложение с получен отказ 
от ИАРА по мерки от другите приоритетни оси 
на ОПРСР е недопустимо за финансиране по 
Приоритетна ос № 4 „Устойчиво развитие на 
рибарските области“.
(10) Поне 51 на сто от проектите, заложени в 
местната стратегия за развитие, трябва да бъдат 
изпълнени от представители на частния сектор. 
(11) При кандидатстване с проектно пред-
ложение, което е от частен интерес, размерът 
на безвъзмездната финансова помощ е до 60 на 
сто от одобрените и реално извършени разходи.
(12) За всяка мярка от местната стратегия 
за развитие се кандидатства с отделен проект.
(13) За финансово подпомагане по реда 
на тази наредба с нов проект се кандидатства 
след извършване на окончателното плащане 
по предходен проект. 
(14) Кандидатите за финансово подпомагане 
могат да кандидатстват едновременно по повече 
от една мярка от ОПРСР с отделни проекти 
съгласно условията и реда за предоставяне на 
безвъзмездна финансова помощ по съответните 
наредби за прилагане на ОПРСР.
Чл. 25. (1) Местната стратегия за развитие 
трябва да: